MANHATTAN SZIGETÉN
KÉT NYOMOZÓOSZTAG FOGLALKOZIK GYILKOSSÁGOKKAL.
AZ ÉSZAK- ÉS A DÉL-MANHATTANI.
A LEGBRUTÁLISABB ÉS LEGKOMPLEXEBB GYILKOSSÁGOKAT VIZSGÁLJÁK.
EZEK AZ Ő TÖRTÉNETEIK.
Egy, a Central Parkban rendszeresen kocogó Wall Street-i bankár kórházban fekszik.
A rendőrség szerint sorsára hagyták.
89 áprilisában dolgoztunk a Central Park-i futó hírhedt esetén.
Nagy port kavart,
mert a Central Parkban történt, és mert rettenetes bűntény volt.
A bűncselekmény áldozatát, Trisha Meilit szexuálisan bántalmazták.
Sorsára hagyták.
Annyira megverték, hogy kómába esett.
ERŐSZAK ÉS TOMBOLÁS
Egyfajta mélységes borzalom érzését keltette.
A rendőrség szerint a banda itt esett neki,
aztán 60 méteren át húzták, be az erdőbe.
Mi bajuk az embereknek?
Biztosan nem fogok éjjel itt futni.
Úgy tűnt, a rendőrség elvesztette az irányítást.
A VÁROS VESZTÉSRE ÁLL
1989-ben olyan szintű drogproblémák és erőszak uralkodott,
amilyet a pályafutásom során addig nem láttam.
Emlékszem, hogy aludtam a lakásomban, és féltem.
Egyedül voltam.
Fegyverrel a párnám alatt aludtam.
Nyolcszor raboltak ki, háromszor támadtak meg.
TOMBOLÁS ÉS ERŐSZAK BŰNTUDAT NÉLKÜL
Az emberek megoldást vártak
a megoldhatatlannak tűnő bűnözési válságra…
IGAZSÁGOT AZ ÁLDOZATNAK!
…és bosszúra szomjaztak.
Nagy volt a nyomás, hogy gyorsan megoldjuk az ügyet.
Öt fiatalembert hoztak be. Nemi erőszak vádjával tartóztatták le őket.
A Central Park-i Ötös néven voltak ismertek.
A kontraszt egy jómódú, fiatal, szőke, fehér nő…
CENTRAL PARK-I FUTÓ
…és a parkban tartózkodó fekete és latin-amerikai fiatalemberek között,
akiket azonnal megvádoltak a bűnténnyel,
egyből rátapintott a faji előítéletek érzékeny pontjára.
És végül az öt fiatalembert elítélték
a Trisha Meili elleni szexuális erőszakért.
De volt, aki kételkedett…
MÁST ÍTÉLTÜNK EL
…az igazságszolgáltatásban.
A fiúk ellen nem volt semmilyen tárgyi bizonyíték.
És szabadlábon lehet egy erőszaktevő, aki lecsapott, vagy támadásra kész.
FELTÁMADT A CENTRAL PARKTÓL VALÓ FÉLELEM
De a Central Park-i futó ügye nem Trisha Meilivel kezdődött.
Vannak más, ismertté nem vált áldozatok,
akik megérdemlik, hogy elmondjuk a történetüket.
Jól van. Felvétel!
A mi dolgunk biztosítani, hogy éjjel épségben hazaérj.
A családok számára fontos, hogy tudják, ki ölte meg a rokonukat.
ÉSZAK-MANHATTAN DÉL-MANHATTAN
Együttérzés az áldozatokkal. Ez a legfontosabb.
Mindig szerettem a dolgok mögé nézni. Kideríteni, mi történt.
Ki akarod deríteni az igazságot.
Ez a nyomozók dolga.
Ösztönösen segíteni akarsz az embereknek.
New Yorkban a rendőrség…
Erről van szó.
GYILKOSSÁGI ÜGYEK
1989. JÚNIUS 14. - 2 HÓNAPPAL A CENTRAL PARK-I FUTÓ MEGTÁMADÁSA UTÁN
17:30
Hétéves voltam.
Anya kínai kaját rendelt nekünk.
Kopogtak az ajtón.
LOURDES NEVELT FIA
Azt hittem, hozták az ételt.
Kinyitottuk az ajtót, és ott állt egy fickó.
A gondnokot kereste. Mondtuk, hogy nincs otthon.
LOURDES FIA
Ő meg beengedte magát.
Arrébb lökött. Becsukta az ajtót.
Aztán pénzt követelt.
Anyu felajánlotta az ékszereit, meg a pénzét, amije volt.
Közben a karjában tartotta a csecsemő húgomat, Amandát.
A férfi agresszívvá vált, és láttam, hogy anyám fél.
Aztán elkezdtünk sírni, meg ilyenek.
Nem értettük, mi történik.
Megragadta anyut,
és megkérdezte:
„A szemed vagy a gyerekeid?”
Választásra kényszerítette.
Anyám meghozta a döntést. És akkor láttam őt utoljára.
Nyugalmazott rendőrparancsnok vagyok. 31 évig szolgáltam New Yorkban.
West Pointba akartam menni, de a gimiben csak 40 pontot kaptam kémiából,
így végül rendőr lettem. Ezt jelöltem másodiknak.
89 nyarán
én voltam az 5-ös számú nyomozórészleg parancsnoka Észak-Manhattanben.
Épp vacsorázni mentem, amikor csipogott a személyhívóm.
A diszpécser azt mondta: „Parancsnok! Gyilkosság történt a 97. utcában.”
Ennyit a vacsoráról.
A helyszínre mentem.
Az áldozatot megerőszakolták és leszúrták.
A St. Luke's Kórházba vitték.
Az orvosok igyekeztek, de érkezéskor halottnak nyilvánították.
Lourdes Gonzalezként sikerült azonosítanunk,
három gyermek anyjaként. Huszonnégy éves volt.
Vér volt a falakon, a padlón,
és az ágyon az egyik hálószobában.
Véres kés után kutattunk, de nem találtunk semmit.
Átkutattuk a lakást, a hálószobát, a folyosót, az udvart,
de eredménytelenül.
A támadás idején Lourdes egyedül volt a lakásban
két kisfiúval és egy kisbabával.
A párja, aki az épület gondnoka volt,
Bronxba ment.
Amikor hazaért, tájékoztattuk a történtekről.
Sokkolta a dolog.
Láthatóan remegett.
De a több késszúrás felindulásból elkövetett bűncselekményre utal.
Ilyenkor gyanús az áldozat párja.
Összevesztek? Vitatkoztak?
A nyomozók kihallgatták.
Megállapították, hogy igazolni tudja, merre járt,
el tud számolni az idejével, így nem ő a tettes.
Tony azt mondta, anyu nem jön vissza.
Nem értettem.
„Hogy érted, hogy nem jön vissza?”
Emlékszem, hogy Carlos sírt.
Hiperventillált, és fájdalmai voltak.
Anyám melegszívű nő volt.
Nagyon fiatalon szült engem.
Csak 18 éves volt.
Emlékszem a mosolyára.
Emlékszem a nevetésére.
És imádtam vele lenni.
Örömmel töltött el.
Úgy érzem, egy, az apám életébe pottyant angyal volt,
hogy egyenesbe hozzon, és összetartson minket.
Hatéves koromtól éltem vele. Idilli volt.
Közös szobám volt Carlosszal. A tesóm volt.
Amíg együtt éltünk, mindent együtt csináltunk.
És Tonyt a saját fiaként nevelte.
Emlékszem, amikor teherbe esett Amandával, Carlosszal nagyon izgatottak voltunk
Elhalmoztuk a szeretetünkkel.
Mindig ott volt mellettünk.
És ez jellemezte a családunkat.
LOURDES LÁNYA
És sajnos ahogy indult, már el is vették tőlünk.
Irma Rivera volt az egyik legjobb a Különleges ügyosztály nyomozói közül.
A gyerekek számára anyaképet jelent,
ami segít információt szerezni tőlük.
Felhívtak az irodámban, hogy jelentkezzek a 23-as körzetben,
mert két gyermekkel kell elbeszélgetnem.
Bementem hozzájuk.
Ott ült a két cuki, sötét hajú hispán kisfiú.
Úgy láttam, szoronganak.
Amikor kisgyerekeket kérdezel ki,
akik ilyesmit éltek át,
a legfontosabb, hogy lássam, mennyi információt kaphatok tőlük,
de nagyon lassú tempóban, nem siettetve őket.
Elvittem őket az őrsről egy boltba
a 102. utcában, a 3. sugárút mellett.
Vettem nekik cukorkát és üdítőt, és visszamentünk az őrsre.
Csak lógtam velük, és külön-külön kérdeztem őket.
Az őrsön pontosan elismételtem a történteket.
Ultimátumot adott anyámnak.
Azt kérdezte: „A szemed vagy a gyerekeid?”
„A szemed vagy a gyerekeid?” Sosem hallottam még ilyet
egyetlen más elkövetőtől sem.
Anyám azt mondta neki:
„A gyerekeimet ne!”
Anyám megkért engem és Carlost,
hogy fogjuk Amandát, és menjünk a szobánkba.
Amandát a szekrénybe tettük egy párnára.
Mi meg Tonyval a földön ültünk, és az ajtót néztük.
Ők anyám szobájába mentek. Mindent hallottunk.
Átöleltük egymást, és vártuk, hogy vagy anyu jön be értünk,
vagy pedig a pasas.
Emlékszem, hallottam a lépéseit,
ahogy elsétált,
majd elment.
Amikor anyám a nevünket kiabálta, emlékszem, kinyitottam az ajtót,
és megláttam őt a lakásunk hosszú folyosóján
egy vértócsában. Arra kért, hogy menjünk segítségért.
Így visszatekintve
önként vállalta,
hogy áldozat legyen.
Még csak nem is hezitált.
A fiúk a létező legrosszabb dolgot tapasztalták meg.
Ez egy pillanat alatt zúzta szét az ártatlanságukat.
A kisfiúk leírást is adtak
a New York-i rendőrség fantomképrajzolójának.
Ebből sejthető, hogy hogy nézhetett ki az elkövető.
Jól emlékszem a bőrszínére.
Sötétebb figura volt.
A haja egyenesre vágva.
A leírásuk szerint hispán férfi volt, úgy 178 centi magas, sötét bőrű.
KERESSÜK NEMI ERŐSZAK ÉS EMBERÖLÉS MIATT
Kék csíkos inge és egyenesre nyírt haja volt.
Amit a gyerekekkel tett…
De tényleg. Gyerekek és az édesanyjuk. Borzalmas.
A fickó egy igazi szarzsák volt.
1 NAPPAL A GONZALEZ-GYILKOSSÁG UTÁN
Felháborodás övez egy gyilkosságot. Hajtóvadászat indult a gyilkos elfogására.
Gyönyörű nő. Hihetetlen, hogy meghalt.
Az orvosszakértő jelentése szerint
Lourdes Gonzalezt kilencszer szúrták meg, megerőszakolták,
és hathetes terhes volt.
A MAGZAT 5-6 HETES
A terhessége hallatán még rosszabbul éreztem magam,
mert újabb gyermek vált érintetté.
Koch polgármester 10 000 dollár jutalmat ajánl
a terhes nőt meggyilkoló férfi elfogására.
Ez egy pszichopata gyilkos.
Minden egyes rendőrt kivezénylünk…
POLGÁRMESTER 1978-1989
…hogy megtalálják. Jutalmat is ajánlunk.
PARANCSNOK
A tegnapi incidensben a gondnokot kereste. Kék-fehér csíkos inget viselt.
Sajtótájékoztatókat tartottunk,
hogy nyilvánosságra kerüljön a kinézete, és hogy mindenki legyen óvatos.
És reméltük, hogy lesz szemtanúnk is.
A gyermek valami olyasmit hallott, hogy:…
PARANCSNOK
…„A szemed vagy a gyerekeid?”
Amikor láttam a híradásokat Lourdesról,
és megtudtam, mit mondott a támadója, és a körülményeket,
nagyon ismerősen csengett,
mert hallottam hasonlót: „A szemed vagy az életed?”
És összeállt a kép. Mondom: „Úristen! A rohadék! Ez ugyanaz a fickó.”
A szexuális bűnesetek osztályán június 11-én találtunk egy ügyet,
amelyben ugyanaz volt az elkövetés módja, mint Lourdes Gonzalez esetében,
és a tettes beszélt az áldozathoz.
Váratlanul újabb rendőrök is meghallgattak,
és újra el kellett mondanom az egész történetet,
mégpedig fájdalmas részletességgel.
1989. JÚNIUS 11. - 3 NAPPAL A GONZALEZ-GYILKOSSÁG ELŐTT
Brooklyni lány voltam,
és a főiskola után Manhattanban éltem és dolgoztam.
Gyönyörű júniusi nap volt, és boldog voltam.
A Central Parkban sétáltam.
A Central Park-i futó elleni támadást a hírekből ismertem.
Olvastam az újságban. Mindenhol ott volt.
Teljesen megrémítette az embereket.
És emlékszem, azon a napon
ideges voltam, feszült, és szerettem volna biztonságban lenni.
Nem tudtam, hogy valaki figyelt
és hazáig követett.
Majd becsöngetett,
azt állítva, hogy ő a gondnok fia, és hogy a javításokat elvégezni jött.
Annyira naiv voltam, hogy kinyitottam az ajtót.
Belépett.
Bezárta maga mögött az ajtót, erre én: „Ajjaj!”
Ellenálltam neki.
Behúzott egyet, és eltörte az orrom.
Ekkor teljesen felhagytam az ellenállással.
Nagyon óvatos voltam,
mert láttam rajta, hogy teljesen őrült.
És valami olyasmit tettem, hogy kiléptem a testemből,
és felülről néztem magamat.
A szexuális erőszak után egyszer csak
megkérdezte: „A szemed vagy az életed?”
Azt mondtam: „Nem, szükségem van a szememre.”
Erre megpróbált arcon szúrni. Szerencsémre a kés nem volt túl nagy,
de voltak rajtam szúrásnyomok, amiket össze kellett varrni.
Szerintem csak az erőszak érdekelte. Szórakoztatónak találta.
A fürdőszoba padlóján feküdtem magzatpózban.
Ő meg fogta az összes pénzem, az összes ékszerem,
és becsukta az ajtót.
Én pedig azt mondtam magamnak: „Jelenleg nem érzel semmit.
Viszont holnap össze fogsz omlani.
Ez össze fog törni.”
És úgy lett.
Javában tart a hajtóvadászat.
A rendőrség jó személyleírást kapott Ms. Gonzalez feltételezett gyilkosáról.
Azt mondják, ugyanaz tehette,
aki múlt vasárnap megkéselt egy nőt a 116. utcában lévő lakásán.
Ő életben maradt.
A rendőrség szerint a két eset közös jellemzője
a gyanúsított megszállottsága az áldozatai szeme iránt.
Volt tehát egy erőszaktevőnk, ugyanazzal az elkövetési móddal.
Ugyanazzal a fegyverrel. Ugyanazt mondta, ugyanúgy szerzett áldozatot.
JÚNIUS 11 MELISSA, 23 ÉVES
Fiatal, huszonéves nők voltak.
De a második áldozatot megölte, miután megerőszakolta.
JÚNIUS 14. LOURDES, 24 ÉVES
A 24 éves Lourdes Gonzalez barátai és családja
elhunyt szerettüket gyászolják.
Emlékszem a temetésére.
Élénken emlékszem, hogy a templom telis-tele volt emberekkel.
Úgy hiszem, utána már nemigen beszéltem Carlosszal.
Addigra elválasztottak minket egymástól.
Azt hiszem, a legegyszerűbb megoldás az volt,
hogy Carlos az édesanyja családjához kerüljön,
én meg apámmal maradjak.
Nem tudták, hogy ki fog gondoskodni rólam, és gondolom,
senki sem akarta ezt a felelősséget a nyakába venni.
És ezt éreztem is.
És házról-házra költözni… Nagyon nehéz volt.
Nem értettem, miért kellett a húgomnak a nagymamánkhoz költöznie Puerto Ricóba.
Nem hiszem, hogy apám megfelelő állapotban volt,
hogy engem, egy csecsemőt neveljen.
Carlos a legjobb barátom volt. Mindent együtt csináltunk.
Ha tudtunk volna kommunikálni és beszélgetni, bár fiatalok voltunk,
az mindkettőnknek támaszt nyújtott volna.
A történtek után már nem éreztem magam biztonságban.
Anyám volt az egyetlen, aki biztonságot nyújtott.
1989. JÚLIUS 19. - 1 HÓNAPPAL A GONZALEZ-GYILKOSSÁG UTÁN
Július 19-én délután, felhívták a szexuális bűnesetek osztályát
a 19-es körzetből, hogy újabb nemi erőszak történt
a Central Park szomszédságában, a 95. utca és a Madison sugárút sarkán.
AZ ÁLDOZAT OTTHONA
A kórházba vonultunk, ahol beszéltünk az áldozattal.
Súlyosan bántalmazták.
Vágások voltak az arcán, vágások a lábán.
Vagyis nem erőltethettük a kérdéseket.
A szexuális bűnesetek osztályára mentem, mert náluk
valóban tudott az ember mások életén javítani.
Segíteni akartam az áldozatokon.
Javarészben New Yorkban nőttem fel,
és sokat hallottam az erőszakról.
TÚLÉLŐ
New Yorkban ez szinte általános. Mármint…
ha nem veled történik.
Épp 20 éves lettem, művészeti órákra jártam,
és hazafelé tartottam.
Felfelé indultam a lifttel.
És…
A lakás bejárata előtt álltam,
kulccsal a kezemben.
És hallom, hogy jön valaki…
és ilyen furán lélegzett.
Hangos és szapora volt.
Elment mellettem ez a valaki,
felment egy lépcsőfordulónyit, majd visszajött.
Mondom: „Hová igyekszik?”
Erre nekem esett egy késsel,
és azt mondta: „Csak beszélgetni akarok.”
A tarkómhoz tartotta a kést.
Szóval beengedtem.
Akkor azt mondta: „Vedd le a ruhád!”
És éreztem, hogy valami bekapcsolt bennem.
Tudtam, hogy nyugodtnak kell maradnom,
és visszafogni magam,
hogy túléljem.
És amikor végzett,
kitépte a telefont a fali csatlakozóból.
Megkötözött.
Ekkor kérdezte: „A szemed vagy az életed?”
Aztán fogott egy ilyen pengeszerű dolgot,
és elkezdett belevágni az arcomba…
a szemem alatt és fölött, és…
Elértem a tűrőképességem határát.
Szerencsére felállt,
és kisétált a helyiségből.
El akarom felejteni, hogy nem álltam ellen.
A természetes reakciót,
amit el kellett nyomnom,
akkora áldozatnak érzem…
amit sosem tudtam igazán helyrehozni.
Ez azóta is bennem van.
ÜDVÖZÖLJÜK A 20-AS KÖRZETBEN! NEW YORK-I RENDŐRSÉG
Sosem biztos, hogy helytálló,
de minél több információt kaptam az áldozattól,
annál jobban hittem, hogy valószínűleg megvan a minta.
Az elkövetés módja újra és újra ugyanaz.
A tettes benyomult a lakásba, megerőszakolta és kirabolta az áldozatot,
És megkérdezte: „A szemed vagy az életed?” És ugyanazon a környéken maradt.
MELISSA OTTHONA
LOURDES OTTHONA
A bűnözők találnak…
AMANDA OTTHONA
…egy módszert, ami beválik. Ha egyszer bevált, újra be fog.
Volt hát egy mintát követő erőszaktevőnk.
Próbáltam nem hazavinni a munkámat,
de volt egy sorozat-erőszaktevőnk.
Az ember aggódik a családjáért, a gyerekeiért.
Folyamatosan magyarázza nekik, hogy legyenek óvatosak.
A feleségének folyton azt mondja:
„Ne nyiss ajtót senkinek, ha nem tudod, ki az!”
Túlzott óvatosság, érti?
A legnagyobb félelmünk az volt, hogy az elkövető újra lecsap,
és újabb gyilkosságot és erőszakot követ el.
Bemutatták a hírekben. A fantomkép mindenhová kikerült a környéken.
Bekopogtunk az emberekhez, elmondtuk, mi történt,
hátha látott valaki valamit, vagy felismerte a tettest.
A rendőrség forródrótot létesített az esetleges információk megosztására.
Létrehoztunk egy forródrótot. Tudtuk, hogy sokan hívnak majd.
„Egy pasira, aki kettővel mellettem lakik, illik a leírás.
Sosem tetszett. Elég fura figura.”
Vagy: „Láttam egy zsebkéssel a minap, ahogy narancsot vágott.”
Minden bejelentést le kell ellenőriznünk.
Sajnos esetünkben egyik sem vezetett sehová.
Tudtam, hogy mindenfelé nőket erőszakoltak meg. Hallottam róla.
De nem foglalkoztam vele túlságosan. Az ember próbál óvatos lenni.
Azt hiszed, éjszaka történik,
vagy egy kevésbé biztonságos környéken, vagy akármi,
de egy gyönyörű délutánon történt. Nem is gondolná az ember, hogy ilyesmi megeshet.
New Yorkba költöztem, hogy divatiskolába járhassak.
Szombat délután volt, és kopogtak az ajtón.
Ajtót nyitottam. Így tette az arcomra a kezét,
és azt hiszem, visszalökött.
Érezni lehetett a dühöt. Tudtam, hogy ő maga a megtestesült harag.
Megerőszakolt, talán kétszer is, és én…
Az emlékkép ezen része mondhatni elég zavaros,
vagy elveszett, vagy elzártam.
A bankkártyámat akarta, pénz kellett neki.
Azt mondta: „Nem bízom benned.
Vagy megkötözlek, vagy megöllek.”
Mondom: „Hozok egy sálat.” A sálakhoz az ajtó mellett kellett elmennem.
Apró garzonlakás volt, de hagyta, hogy távolabb lépjek,
pedig folyamatosan rajtam lógott.
Valami azt súgta: „Ki innen!
Csak egy esélyed van. Ragadd meg!”
Sikítva rohantam ki.
A sarkamban loholt.
Beleütköztem a gondnokba. Nem tudom, mit mondtam.
„Megerőszakoltak. Itt van mögöttem.” Vagy ilyesmit.
A gondnok megragadta, meg valaki más is, és tartották, míg megérkezett a rendőrség.
Felhívtak, hogy egy rendőrjárőr letartóztatott egy gazfickót.
A nevét is megmondta, Matias Reyes.
És anélkül, hogy bármit kérdeztek volna tőle, azt mondta: „Én tettem.”
18 éves, csendes, 178 centi magas, sötét bőrű srác volt.
Miután a nyomozók kihallgatták, valamiképpen rájöttek,
hogy ő követhette el a korábbi nemi erőszakokat és a gyilkosságot.
Odahívtuk a kerületi ügyészt.
Kezdett világossá válni a mintázat,
és hogy köze lehet a gyilkossághoz.
KORÁBBI ÜGYÉSZHELYETTES
Minden ügyben fiatal lányok érintettek. Vagy becsapta őket,
vagy benyomult hozzájuk.
Mindegyik eset 20 háztömbnyi területen belül történt.
Mindegyikben közös volt a kés használata, a rablás és a nemi erőszak.
Kérték, hogy azonnal menjek az őrsre, szembesítésre, és…
Nézzek rá a felsorakoztatottakra.
Egy pillantás után tudtam, melyikük volt.
Remegtem a félelemtől.
Zsigeri reakció volt.
Kétség sem fért hozzá, hogy ő az.
Semmi kétség.
Emlékszem, hallottam, hogy letartóztatták,
és találkoznom kellett a nyomozóval.
Sokkoló volt látni a fickót.
Ugyanazt a felsőt viselte, mint akkor,
és nagyon konkrét volt az érzés.
Tudtam, hogy ő az.
Azt mondta a nyomozóknak, hogy szeretkezett a lányokkal.
Beteg egy ember.
Beismert több nemi erőszakot,
de Reyes tagadta, hogy köze lett volna Lourdes Gonzalez meggyilkolásához.
És ekkor Reyesnek megmutatták a fantomképet,
ami Lourdes Gonzalez fiainak elmondása alapján készült.
Matias ránézett. A nyomozó megkérdezte:
„Ismerős?”
Erre Matias: „Igen, hasonlít rám.”
A nyomozókra nézett, és azt mondta: „Szarban vagyok.”
Matias Reyes megkezdte a vallomástételt
Lourdes Gonzalez meggyilkolásának ügyében.
Videóra vettük.
Időnként dühöngött és tombolt. Nagyon felbőszült.
Máskor meg bűnbánó volt.
Visítva kiabálta: „Anya!”
MATIAS REYES VALLOMÁSA
Ő meg a levegőbe repült sikítva.
Azt mondta, Lourdes Gonzalez megragadta a kést,
de remegett, nagyon félt.
Azt mondta, elvette tőle a kést,
és végül azzal ölte meg.
A történtek idején a gyermekeim kilenc- illetve egyévesek voltak.
Megértem hát, hogy meg akarta védeni a gyermekeit.
Együtt kell vele érezni.
A gondolat, hogy valakit ilyen brutálisan bántalmaznak,
hogy kilencszer is megszúrnak, elborzasztott.
Matias Reyest hirtelen dührohamok jellemezték. Egy időzített bomba volt.
Négyrendbeli, előre eltervezett nemi erőszakkal,
anális behatolással, betöréssel,
halálos fegyverrel elkövetett támadással, és egyrendbeli emberöléssel vádolták meg.
Helyi hírek. A 18 éves Matias Reyest a manhattani East Side-on elkövetett
többszörös nemi erőszakkal vádolják, melyek egyike emberöléssel végződött.
Mikor megtudtam, hogy megölte Lourdest, a legjobban az fájt,
hogy én életben maradtam, ő meg nem.
TINIT KAPTAK EL ERŐSZAK VÁDJÁVAL GYILKOSSÁGGAL IS GYANÚSÍTJÁK
Emlékszem, mikor megkaptam a hírt,
megkönnyebbülést éreztem.
Emlékszem, láttam az újságokban hogy elkapták. Amikor megláttam a képet…
emlékeztem rá.
Már akkor tudtam, hogy ő az.
Felhívott az őrmesterem. Azt kérdezte:
„Irma! Mond neked valamit a Matias Reyes név?”
Mondom: „Aha.”
1989. április 17-én felmerült a neve lehetséges gyanúsítottként
egy nemi erőszak ügyében,
ami a Central Parkban történt a 106. utcában, az East Side-on.
ÁPRILIS 17. - 26 ÉVES ÁLDOZAT
Két nappal a Central Park-i futó ügye előtt történt.
Kikérdeztük az áldozatot. Az tűnt fel neki,
hogy a fickónak friss varratai voltak az állán.
SÜRGŐSSÉGI OSZTÁLY
1989-ben sok kórházban volt betegnapló a sürgősségi osztályon.
Abban vezették, hogy ki és miért járt ott.
Úgyhogy elmentünk az összes kórházba,
megnéztük a betegnaplót.
Volt egy férfi, aki friss öltést kapott az állára,
és a név a bejegyzésen Matias Reyes volt.
Leellenőriztem. Nem volt priusza.
Nem volt fényképe a nyilvántartásban. Semmi.
Aztán a főnököm levett az ügyről, és betett a gyerekbántalmazási ügyekhez.
Nem volt más választásom, szóval kicsit pipa voltam.
Az ügyem így egyszerűen megszakadt.
Sajnálatos, hogy a Különleges ügyosztály vezetése
Irmát másik ügyre állította.
NYUGALMAZOTT HADNAGY
REKORDÜTEMBEN NŐ A GYILKOSSÁGOK SZÁMA
Ne feledjük: 1989-et írtunk…
60% EMELKEDÉS
A NEMI ERŐSZAK HETE
…és az egekbe csapott a bűnözési hullám, szinte teljesen felemésztve
az erőforrásainkat.
A Matias név nagyon megragadt a fejemben.
Amikor McLaughlin őrmester felhívott, és elmondta, hogy ő ölte meg…
Amikor elmondta, hogy ő ölte meg azt az anyát a gyerekei előtt,
szörnyen éreztem magam.
És még hosszú évekig szörnyen éreztem magam.
Rengeteget gondoltam rájuk.
Ha akkor elkaptam volna,
akkor a dolgok másképp alakultak volna.
A többiek nem estek volna áldozatául.
A gyerekek nem vesztették volna el az anyjukat.
És ez a része zavart a leginkább.
Tudja…
A gyerekeket érintő ügyek a legnehezebbek a nyomozók számára.
Irma, véleményem szerint
az egyik legjobb nyomozó, akivel dolgoztam.
Nagyon komolyan vette a munkáját.
Akit most látnak, a rendőrség szerint erőszaktevő és hidegvérű gyilkos.
Ő a 18 éves Matias Reyes.
Mikor aznap beértem dolgozni az irodába,
mutattak róla egy képet.
Ahogy megláttam, mondom: „Ő Matias Reyes? Őt ismerem!”
Kisfiú kora óta ismertem.
A 23-as számú őrstől egy saroknyira dolgozott.
Reyes ebben a boltban szolgált fel kávét a közeli őrs rendőreinek.
REYES MUNKATÁRSA
Számomra jó srác. Az egyik legjobb.
1982 és 1987 között a 23-as körzetben szolgáltam.
Mindig láttam.
A nevét nem tudtam,
csak a boltban dolgozó srácként ismertem.
Aztán eszembe jutott valami.
Hogy Carlost és Tonyt pont abba a boltba vittem édességért.
Jó, Reyes nem volt ott, de akkor is…
Ez bosszant.
KERÜLETI ÜGYÉSZ NEW YORK MEGYE
Beszéltünk Irma Riverával, és megtudtuk tőle,
hogy egy Matias Reyes nevű személyt egy másik ügy
lehetséges elkövetőjeként azonosítottak.
De sajnos az áldozat elhagyta New York államot,
és a megtalálására tett kísérletek kudarcba fulladtak.
89-ben a DNS-vizsgálat még úttörő dolognak számított.
DNS-TESZTEREDMÉNY
A négy nemi erőszakból, illetve Lourdes Gonzalez
meggyilkolásából származó DNS-mintákat küldtünk az FBI-nak.
Az összes ügyből származó minta megegyezett Matias Reyes DNS-ével.
Így Matias Reyes úgy döntött, hogy bűnösnek vallja magát.
BÜNTETŐBÍRÓSÁG
Az ítélethirdetés nem múlt el incidens nélkül.
Reyes a védőügyvédjén töltötte ki a dühét…
ÚJSÁGÍRÓ
…és nekiesett a tárgyaláson.
Ki tesz ilyet?
Hogy árthatsz ily módon saját magadnak?
De nem tudta uralni a dühét.
Harminchárom és egyharmad évre ítélték.
Idővel jogosult lett a feltételes szabadlábra helyezésre.
Lehetősége van a szabadulásra.
Hogyan élhetek így, tudván, hogy akár szabadon is engedik?
Miért?
Ekkor azt hittük, hogy ezzel vége van
Matias Reyes rémuralmának.
De később megtudtuk,
hogy más bűncselekményeket is elkövetett,
amelyekről nem tudtuk, hogy ő tette.
2002-ben Matias Reyes felhívta a kerületi ügyészséget,
és beszélni akart valakivel,
akivel megoszthat néhány információt.
Egy Matias Reyes nevű férfi azt állítja,
hogy ő támadta és erőszakolta meg a nőt a Central Parkban 1989-ben.
Egyszerűen mögé lopóztam, és egy bottal fejbe vágtam.
És behúztam a bokrok közé.
Aztán ott megerőszakoltam.
Matias Reyes azt állítja, hogy köze van…
RÉMÁLOM A CENTRAL PARKBAN
…az 1989-es Central Park-i futó ügyéhez.
Nem meglepő vagy szokatlan, ha valaki belekeveri magát
egy híres ügybe, akár benne volt, akár nem.
Ebben az esetben az volt szokatlan, hogy azt állította, egyedül cselekedett.
Mire Matias Reyes jelentkezett
azt állítva, hogy kizárólag ő a felelős Trisha Meili, azaz a Central Park-i futó
megerőszakolásáért, öt másik fiatalembert már elítéltek…
MAXIMÁLIS BÜNTETÉS A TINIKNEK
…és hosszú éveket töltöttek börtönben emiatt.
Mindig mondták, hogy ártatlanok
és ezt hangoztatták is.
NEM ERŐSZAKOLTAM MEG, ÁLLÍTJA AZ EXELÍTÉLT
A helyzet az, hogy egyikük, Korey Wise, találkozott Reyesszel a börtönben,
és össze is szólalkoztak.
Ez közrejátszhatott abban, hogy Reyes miért lépett elő.
Végül a rendőrség úgy döntött, hogy létrehoz egy nyomozócsoportot
a vezetésemmel, hogy megvizsgálja Matias Reyes szerepét
a Central Park-i futó ügyében.
Tudtuk, hogy volt egy DNS-minta az ügyben,
amit nem sikerült azonosítani.
Úgyhogy összevetették azt a Matias Reyestől kapott mintákkal.
Matias Reyes biztosan megerőszakolta a Central Park-i futót, Patricia Meilit,
mert az ő DNS-ét találták meg a nőn,
mikor aznap reggel kórházba vitték.
Bár lett volna DNS-adatbank 89-ben, 90-ben és 91-ben!
Az lehetővé tette volna, hogy összekapcsoljuk ezeket az ügyeket.
Nem csupán vádlottak elítéléséről van szó,
hanem az ártatlanok felmentéséről is.
EGY SZÖRNYETEG MESÉJE HÁTBORZONGATÓ RÉSZLETEK
Mivel az új információk szerint az ismeretlen DNS Matias Reyesé volt,
és ő azt állította, egyedül cselekedett,
az öt vádlott ítéletét hatályon kívül helyezték, mégpedig joggal.
MÁST ÍTÉLTÜNK EL
Ez a közösség győzelme. Ez a tanulság.
A FELMENTETTEK KAPUJA
Sajnos ez árnyékot fog vetni
a New York-i rendőrség és a fekete közösség kapcsolatára.
Még hosszú évekig.
Örültem a hamisan megvádolt öt fiatalember örömének,
de számomra ez nem jelentett mást, csak újra felidézett érzelmeket,
érzéseket és emlékeket.
- Megtámadta a Central Park-i futót? - Igen.
Benne volt az ABC hírműsorában. Mondom: „Mi van? Mi a picsa?”
Mintha az élet a múlt újra felszínre kerülésével azt mondaná: „Tudod, mit?
Ez mindig is veled marad,
és nincs olyan, hogy újrakezdés.”
És megint felhúztam magamat.
A Central Park-i Ötös elleni igazságtalanságot helyre kellett hozni,
de ezzel párhuzamosan igazságtalanságot szenvedett el Reyes többi áldozata is,
így 2019-ben írtam egy cikket a The Cut online magazinba
A futó előtt és után címmel.
Végül nemcsak Lourdes gyermekeivel beszéltem…
ELŐSZÖR SZÓLALNAK MEG A VALÓDI TÁMADÓ ÁLDOZATAI
…hanem azzal a három nővel is,
akiknek az ügyében Reyest szexuális erőszakért elítélték.
Ők voltak azok az emberek, akiket kiírtak a történetből,
és akik ügyeit a Central Park-i futó ügyének részeként tartjuk számon.
Megérdemelte, hogy elmondják a történetét.
És van-e erre megfelelőbb mód, mint a gyermekei által?
Csak… Köszönök neki mindent, amit értem tett.
Nagyon rosszul érint, hogy a húgom sosem találkozhatott
a csodálatos édesanyjával.
A bátyáimtól hallott történetekből tudom…
Kivételes ember volt.
Függetlenül attól, hogy jelen van-e fizikailag,
úgy érzem, fogta a kezem.
Ez 1989-ben történt.
Minden sportban, amit űztem, ez volt a mezem száma.
Ezzel tisztelegtem anyám előtt.
Úgy érzem,
hogy azért sodródott az utamba,
hogy valami nagyobb cél felé vezessen.
Azt mondta, értékeljem az oktatást, és hogy mindig mutassak jó példát.
És úgy tettem.
És most én is igyekszem ezekre nevelni a saját gyerekeimet.
Bűntudatom van.
Átéltem a különböző fázisokat. Először csak dühös voltam, aztán…
magamat és másokat hibáztattam.
Ez sokat ártott nekem, mert…
mentálisan egyszerűen tönkretett.
Mindenki a téged kísértő ügyről beszél. Lourdes Gonzalez ügye évekig kísértett.
Szia, Carlos!
Annyira örülök, hogy látlak!
Sajnálom.
Fontos volt találkoznom Carlosszal.
Ez az ügy nagyon bántott.
Egy másik ügyben felbukkant a neve. Bocsánatot akarok kérni,
mert úgy érzem, ha elkaptam volna, ez nem történik meg.
Sosem haragudtam rá.
Nem akarnám, hogy így élje az életét.
Az egyetlen, akire haragszom, az Reyes.
- Igen. - Reyes megérdemli…
Megérdemli a szenvedést.
Ne hagyd, hogy hatalma legyen fölötted!
Az életem totál káosz.
Többször voltam börtönben.
- Hány bűncselekményt követtél el? - Három fegyveres ügyem volt.
Értem.
Egy emberölés.
Az utca nevelt fel.
Mindig van konfliktus, és mindig van megtorlás.
Úgy nőttem fel, hogy elpusztítok mindent, ami engem és a családomat fenyeget.
És ez egy végtelen körforgás.
Az életed még nem ért véget, még sok mindent elérhetsz.
Anyukád szép gyermekkort szánt neked.
Ideje, hogy tisztelegj édesanyád emléke előtt, és igazi férfi legyél.
Igen.
Még mindig igyekszem jobbá válni.
Még formálódom.
Ráléptem a jobbá válás útjára, és…
édesanyám megérdemli.
Tisztában voltam vele, hogy van két másik női áldozat, túlélő.
De nem találkoztunk, nem beszéltünk.
Egy hosszú levélben leírtam hát:
„Mind ugyanazon mentünk keresztül, ami borzasztó élmény volt,
de jó lenne, ha támogatni tudnánk egymást,
mert csak mi tudjuk és értjük, hogy mit éltünk át.”
OLD TOWN BÁR ÉS ÉTTEREM
- Szia! - Üdv!
Úgy döntöttünk, találkozunk. Az évek során többször is összejöttünk.
Minden évben eljön az a dátum.
De mondom magamnak: „Felejtsd el! A történteket is.
Éld az életed! Felejtsd el!” De tavaly azt gondoltam: „Miért?”
Meghívtam a barátaimat vacsorára,
rendeztem egy „Baszd meg, még itt vagyok!”-bulit.
- Úgy volt. - Szuper!
Melissa, Meg és köztem van egyfajta barátság.
Összeköt minket ez a szörnyű történet,
de ugyanúgy a szeretet is összeköt minket.
Azt gondoltam: „Úristen! Ők is átélték azt, amit én.”
- Igen. - „Barátságot kell kötnünk.”
- Forradalmi volt megismerni titeket. - Igen.
Szerencsés vagyok, hogy vannak nekem.
Mi lenne velem nélkülük?
Lourdes is közülünk való. Ő egy igazi harcos.
Sokat gondoltam rá.
Nagyon együttéreztem vele és a családjával.
Lourdes már nem tud beszélni.
Le akartuk róni tiszteletünket előtte
és a családja előtt, és jelezni, hogy sosem felejtettük el Lourdest.
Szeretném, ha az emberek megismernék, és tudnák, hogy több volt lábjegyzetnél.
Lourdes fontos volt.
MATIAS REYES KÖVETKEZŐ FELTÉTELES SZABADLÁBRA HELYEZÉSI TÁRGYALÁSA
2026 AUGUSZTUSÁBAN LESZ, EKKORTÓL JOGOSULT FELTÉTELES SZABADLÁBRA HELYEZÉSRE.
AZ EPIZÓD FORGATÁSA UTÁN NÉHÁNY HÓNAPPAL
CARLOST SÚLYOS TESTI SÉRTÉS ÉS FENYEGETÉS MIATT BŰNÖSNEK TALÁLTÁK,
EGY 2021-ES DENVERI KOCSMAI VEREKEDÉS KAPCSÁN,
ÉS ÖT ÉV BÖRTÖNRE ÍTÉLTÉK.
HA ÖNT VAGY ISMERŐSÉT SZEXUÁLISAN ZAKLATJÁK,
INFORMÁCIÓKÉRT KERESSE FEL A WWW.WANNATALKABOUTIT.COM-OT!
A KÖVETKEZŐ RÉSZBEN
Nem hiszem, hogy a rendőrség vagy New York városa számított volna erre.
Futás!
A World Trade Center felé tartunk.
JoAnn nénikém az Északi Toronyban dolgozott.
Mondom: „Hogy a picsába hozzam ki onnan?”
A második épület is ég!
Egy épület 78. emelete ég, és nem tudom, hogy jutok ki innen.
A rohadt életbe!
Összeomlik a torony!
A hadnagyom üvöltött: „Fuss, baszd meg!”
Tűnés innen!
Egy csomó mentőt láttam. Azt mondta: „Visszamegyünk az épületbe.
Ki kell hozni az embereket onnan.”
Én meg: „Na jó. Nem szégyenít meg egy tűzoltó. Maradok.”
Ami szeptember 11-et illeti, hozzászoktatott a halál szagához.
Rájössz, miből faragtak valójában.
Megtudod, milyen csapatjátékosnak lenni.
Nem haltunk meg. Akkor munkára!
A feliratot fordította: Botos János nni.